stanford-oval/wikipedia huggingface dataset:
ปฏิกิริยาต่อการสวรรคตของพระบาทสมเด็จพระมหาภูมิพลอดุลยเดชมหาราช
องค์การเหนือรัฐ

สหภาพยุโรป : นายดอนัลต์ ตุสก์ ประธานคณะมนตรีแห่งสหภาพยุโรป และนายฌอง-โคลด ยุงเคอร์ ประธานคณะกรรมาธิการยุโรป เป็นตัวแทนของสหภาพยุโรปออกแถลงการณ์แสดงความเสียใจต่อการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมยกย่องว่าระหว่างการครองราชย์ตลอดระยะเวลา 70 ปี โครงการพัฒนาชนบทของพระองค์ได้พัฒนาคุณภาพชีวิตของประชาชนชาวไทยหลายล้านคน พระองค์จะทรงเป็นที่จดจำต่อไปสำหรับคนรุ่นต่อไป โดยเฉพาะในยุโรปพระองค์ทรงเป็นที่จดจำในฐานะผู้ที่ทรงงานหนักเพื่อการพัฒนาอย่างยั่งยืน
สหประชาชาติ : นายพัน กี-มุน กับตัวแทนประเทศสมาชิกของสหประชาชาติ 193 ประเทศ ได้ร่วมยืนไว้อาลัยต่อการเสด็จสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ระหว่างการประชุมใหญ่แห่งสหประชาชาติครั้งที่ 70 เมื่อวันที่ 13 ตุลาคม พ.ศ. 2559 โดยนายพัน กี-มุน กล่าวว่า "พระองค์ทรงเป็นที่เคารพอย่างสูงของพสกนิกรชาวไทยและได้รับความนับถืออย่างสูงจากนานาประเทศ ทรงได้รับการถวายรางวัลจากโครงการพัฒนาแห่งสหประชาชาติเมื่อปี 2549 เพื่อเชิดชูผลงานของพระองค์"  นอกจากนี้ สมัชชาสหประชาชาติยังได้จัดประชุมครั้งพิเศษเพื่อสดุดีพระเกียรติยศของพระองค์ในวันที่ 28 ตุลาคม พ.ศ. 2559
กองทุนเพื่อเด็กแห่งสหประชาชาติ (ยูนิเซฟ) ออกแถลงการณ์แสดงความเสียใจกับการสูญเสียอันยิ่งใหญ่ของประชาชนชาวไทย โดยกล่าวว่า "พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเป็นที่รักของประชาชนและได้ทรงอุทิศพระวรกายและพระราชหฤทัยเพื่อการพัฒนาคุณภาพชีวิตของประชาชนทั่วประเทศอย่างไม่ทรงเหน็ดเหนื่อยย่อท้อ นอกจากนั้น พระองค์ยังทรงมุ่งมั่นในการพัฒนาเด็กและเยาวชนซึ่งเป็นรากฐานสำคัญของการพัฒนาประเทศมาโดยตลอด"
สหพันธ์แบดมินตันโลก : สหพันธ์แบดมินตันโลกออกแถลงการณ์ผ่านสมาคมแบดมินตันแห่งประเทศไทยแสดงความเสียใจต่อการเสด็จสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งพระราชทานพระบรมราชูปถัมภ์แก่วงการแบดมินตันมาอย่างยาวนาน พระองค์ทรงได้รับการถวายอิสริยาภรณ์สูงสุด "เพรสซิเดนต์เมดัล" ซึ่งเป็นเพียง 1 เดียวในโลกที่ได้รับรางวัลนี้ นายพออุล-เอริก เฮเยอร์ ลาร์เซิน ประธานสหพันธ์แบดมินตันโลก ได้กล่าวยกย่องว่า "พระองค์เป็นแบบอย่างที่ยิ่งใหญ่ของวงการแบดมินตันโลก"
ดูเพิ่ม

พระบาทสมเด็จพระมหาภูมิพลอดุลยเดชมหาราช บรมนาถบพิตร
การสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร
ซ้อน (ชุดไมรอน โบลิทาร์)

| --- | --- |

ผู้ประพันธ์: ฮาร์ลาน โคเบน
ชื่อเรื่องต้นฉบับ: 'The Final Detail'
ผู้แปล: อริณี เมธเศรษฐ
ประเทศ: สหรัฐอเมริกา
ภาษา: อังกฤษ
ประเภท: สืบสวนสอบสวน, ระทึกขวัญ
สำนักพิมพ์:  สำนักพิมพ์เดลล์   แพรวสำนักพิมพ์
วันที่พิมพ์:  พ.ศ. 2542  มีนาคม พ.ศ. 2550
เรื่องก่อนหน้า: พลาด (One False Move) 
เรื่องถัดไป: ลับ (Darkest Fear) 
ซ้อน (อังกฤษ: The Final Detail) เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน งานเขียนชิ้นนี้เป็นลำดับที่ 6 ในชุด ไมรอน โบลิทาร์ ฉบับภาษาอังกฤษ ตีพิมพ์ครั้งแรกในปี ค.ศ. 1999 โดย Delacorte Press (อยู่ในเครือสำนักพิมพ์เดลล์) ส่วนฉบับภาษาไทย ตีพิมพ์ครั้งแรกในปี ค.ศ. 2007 แปลโดยอริณี เมธเศรษฐ
คอรัสซัง

คอรัสซานท์ (อังกฤษ: Coruscant) เป็นดาวเคราะห์สมมุติจากภาพยนตร์ชุด สตาร์ วอร์ส ปรากฏให้เห็นในภาพยนตร์ตลอดทั้งไตรภาคต้น และฉากเสริมในภาพยนตร์สตาร์ วอร์ส เอพพิโซด 6: การกลับมาของเจได ตั้งแต่ฉบับพิเศษ ปี พ.ศ. 2540 รวมไปถึงฉบับดีวีดี อีกทั้งหนังสือการ์ตูน หนังสือนิยาย และเกมในเรื่องแต่งชุดนี้อีกมาก มีความสำคัญตามท้องเรื่องเป็นเมืองหลวงของสาธารณรัฐกาแลกติก ซึ่งเป็นฉากหลังของเหตุการณ์สำคัญๆ จำนวนมาก
คอรัสซานท์เป็นนครหลวงศูนย์กลางการปกครองของกาแลกซีมานับพันปี และเป็นที่ยอมรับกันโดยทั่วไปว่าเป็นพิภพดาวเคราะห์ที่มีความสำคัญมากที่สุดเกือบตลอดทั้งประวัติศาสตร์ของกาแลกซี เป็นนครหลวงศูนย์กลางของสาธารณรัฐกาแลกติก จักรวรรดิกาแลกติก สาธารณรัฐกาแลกติกใหม่ อาณานิคมยูซาน วอง และพันธมิตรกาแลกติก เส้นทางการค้าจำนวนมากของกาแลกซี รวมไปถึงเส้นทางการค้าเพอร์เลเมียน (Perlemian Trade Route) เส้นทางคอเรลเลียน (Corellian Run) เส้นทางการค้าเมเทลลอส (Metellos Trade Route) เส้นทางโครอส (Koros Trunk Line) และ Leisure Corridor ล้วนตัดผ่านดาวคอรัสซัง์แห่งนี้ ทำให้ดาวดวงนี้กลายเป็นพิภพที่มั่งคั่งที่สุดในกาแลกซี นอกจากนี้ยังมีการกำหนดให้พิกัดไฮเปอร์สเปซของคอรัสซานท์เป็น (0,0,0) อีกด้วย
นครหลวงกาแลกติก (Galactic City) บนคอรัสซานท์นั้นเป็นเมืองที่แผ่ขยายไปจนทั่วดาวทั้งดวง ในช่วงการปกครองของสาธารณรัฐกาแลกติกเมืองนี้คือนครหลวงสาธารณรัฐ (Republic City) ในช่วงการปกครองจักรวรรดิกาแลกติกเมืองนี้คือนครหลวงแห่งจักรพรรดิ (Imperial City) หรือนครหลวงคอรัสซานท์ (Coruscant City) ในช่วงการปกครองของสาธารณรัฐกาแลกติกใหม่เมืองนี้คือนครหลวงสาธารณรัฐใหม่ (New Republic City) และในช่วงการรุกรานยูซาน วองเมืองนี้คือนครยูซานทาร์ (Yuuzhan'tar)
แหล่งข้อมูลอื่น

Coruscant ใน Star Wars Databank
Coruscant ใน Wookieepedia: The Star Wars Wiki
| ด ค กสตาร์ วอร์ส เอพพิโซด 1: ภัยซ่อนเร้น |
| --- | --- |
ตัวละคร:  ไควกอน จินน์  โอบีวัน เคโนบี  ดาร์ธ มอล  แพดเม่ อมิดาลา  อนาคิน สกายวอล์คเกอร์  พัลพาทีน/ดาร์ธ ซิเดียส  เมซ วินดู  โยดา  จาร์ จาร์ บิงคส์  ซีทรีพีโอ  อาร์ทูดีทู  แจบบา เดอะ ฮัทท์ 
ดาวเคราะห์:  คอรัสซัง  นาบู  ทาทูอีน 
เมือง:  คอรัสซัง 
เกม:  พินบอล
ชนตา วิมุกติ เปรมุณะ

| แนวหน้าปลดแอกประชาชน ජනතා විමුක්ති පෙරමුණ மக்கள் விடுதலை முன்னணி |
| --- | --- |

ชื่อย่อ: PLF (English) ජවිපෙ (JVP) (สิงหล)
ผู้ก่อตั้ง: โรหนะ วิชชวีระ
หัวหน้า: อนุระ กุมาระ ทิสานายกะ
เลขาธิการ: ติลวิน ซิลวา
ก่อตั้ง: 14 พฤษภาคม 1965 (59 ปีก่อน) (1965-05-14)
แยกจาก: พรรคคอมมิวนิสต์ซีลอน-ปักกิ่ง
ก่อนหน้า: ขบวนการซ้ายใหม่
ที่ทำการ: พัฏฏรมุฬฬะ ประเทศศรีลังกา
หนังสือพิมพ์:   นิยมุวะ (สิงหล)  Sensakhti (ทมิฬ)  Red Power (อังกฤษ)  Deshapalana Vivarana (สิงหล) 
ฝ่ายนักเรียนนักศึกษา: สหภาพนักศึกษาสังคมนิยม
ฝ่ายเยาวชน: สหภาพเยาวชนสังคมนิยม
ฝ่ายสตรี: สหภาพสตรีสังคมนิยม
สมาชิกภาพ  (ปี 1983): 200,000–300,000
อุดมการณ์: คอมมิวนิสต์ มาร์กซิสต์-เลนนินนิสต์ ชาตินิยมฝ่ายซ้าย ต่อต้านลัทธิรีวิชั่นนิสต์[ต้องการการอัปเดต?]   ต่อต้านลัทธิอาณานิคม หัวก้าวหน้า ชาตินิยมสิงหล
จุดยืน: ซ้าย ถึง ซ้ายจัด
กลุ่มระดับชาติ: พรรคพลังประชาชนแห่งชาติ
กลุ่มระดับสากล: IMCWP (เดิม) ICS (ยกเลิก)
สี:  
เพลง: අන්තර්ජාතිකය (สิงหล) சர்வதேசம் (ทมิฬ) "อันตรรชาติกะยะ"
รัฐสภาศรีลังกา: 3 / 225
สภาจังหวัดศรีลังกา: 15 / 455
รัฐบาลท้องถิ่น: 436 / 8,356
เว็บไซต์
jvpsrilanka.com
สัญลักษณ์การเลือกตั้ง
กระดิ่ง
ธงประจำพรรค

การเมืองศรีลังกา   รายชื่อพรรคการเมือง การเลือกตั้ง
ชนตา วิมุกติ เปรมุณะ (สิงหล: ජනතා විමුක්ති පෙරමුණ, อักษรโรมัน: Janatā Vimukti Peramuṇa; JVP,ชะนะตา วิมุกติ เประมุณะ) หรือ มักกัฬ วิฏุตะไล มุนนณิ (ทมิฬ: மக்கள் விடுதலை முன்னணி, อักษรโรมัน: Makkaḷ Viṭutalai Muṉṉaṇi) หรือ แนวหน้าปลดแอกประชาชน (อังกฤษ: People's Liberation Front; PLF) เป็นพรรคการเมืองในประเทศศรีลังกา แรกเริ่มเป็นขบวนการปฏิวัติที่มีส่วนร่วมในการก่อการกำเริบติดอาวุธต่อต้านรัฐบาลศรีลังกาสองครั้งในปี 1971 (SLFP) และในปี 1987–89 (UNP) โดยมีเป้าหมายในการก่อการกำเริบทั้งสองครั้งเพื่อสถาปนารัฐสังคมนิยม นับจากนั้นมา JVP ได้เข้าร่วมเป็นพรรคการเมืองประชาธิปไตยกระแสหลักและปรับอุดมการณ์บางส่วน รวมถึงทิ้งนโยบายมาร์กซิสต์ดั้งเดิม เช่น นโยบายยกเลิกการถือครองทรัพย์สินส่วนบุคคล
นับตั้งแต่ปี 2019 พรรค JVP ได้ลงแข่งในการเลือกตั้งหลายสนามภายใต้พันธมิตรฝ่ายซ้ายกับพรรคพลังประชาชนแห่งชาติ (NPP) และนับจากนั้นมาได้กลายมาเป็นพรรคการเมืองใหญ่ในการเมืองศรีลังกา ในการเลือกตั้งประธานาธิบดีปี 2024 หัวหน้าพรรค อนุระ กุมาระ ทิสานายกะ ได้รับเลือกตั้งเป็นประธานาธิบดีศรีลังกา
โจน ออฟ อาร์ค วีรสตรีเหล็กหัวใจทมิฬ

| โจน ออฟ อาร์ค วีรสตรีเหล็กหัวใจทมิฬ |
| --- | --- |
กำกับ: ลุค เบซอง
เขียนบท: แอนดรูว์ เบอร์กิ้น   ลุค เบซอง
อำนวยการสร้าง: ปาทริซ เลอดูวส์
นักแสดงนำ: มิลา โยโววิช  จอห์น มัลโควิช เฟย์ ดันนาเวย์ แว็งซอง กาสแซล เตกี การ์โย ดัสติน ฮอฟฟ์แมน (รับเชิญ)
กำกับภาพ: เตียร์รี่ อาร์โบกาสท์
ตัดต่อ: ซิลวี่ ลางดร้า
ดนตรีประกอบ: อีริค แซร์รา
บริษัทผู้สร้าง: โคลัมเบีย พิกเจอส์ 
วันฉาย: 12 พฤศจิกายน 1999 (สหรัฐอเมริกา-ฝรั่งเศส) 25 กุมภาพันธ์ 2000
ความยาว: 160 นาที
ประเทศ:  ฝรั่งเศส
ภาษา: อังกฤษ
ข้อมูลจาก IMDb
ข้อมูลจากสยามโซน
โจน ออฟ อาร์ค วีรสตรีเหล็กหัวใจทมิฬ (อังกฤษ: The Messenger: The Story of Joan of Arc, ฝรั่งเศส: Jeanne d'Arc) ภาพยนตร์ประวัติศาสตร์สงครามสัญชาติฝรั่งเศส นำแสดงโดย มิลา โยโววิช , จอห์น มัลโควิช, เฟย์ ดันนาเวย์, แว็งซอง กาสแซล, เตกี การ์โย และ ดัสติน ฮอฟฟ์แมน กำกับการแสดงโดย ลุค เบซอง
เรื่องย่อ

ในศตวรรษที่ 14 ระหว่างสงครามร้อยปี ฝรั่งเศสกำลังเสียท่าให้แก่อังกฤษ แต่ก็มีนักบวชที่มีกระแสญาณชาวฝรั่งเศสทำนายว่า จะมีผู้มากอบกู้แผ่นดินได้
ฌาน เด็กสาวพรหมจรรย์ในหมู่บ้านดงเรมี เป็นเด็กช่างฝัน จินตนาการท่ามกลางท้องทุ่งในชนบท ได้เกิดปาฏิหาริย์ เธอมองเห็นดาบตกอยู่ข้างตัวอย่างไร้เหตุผล และเห็นตัวเองนั่งอยู่บนบัลลังก์กลางป่า ก่อนจะพบกับความจริงที่น่าเจ็บปวด คือ เห็นพี่สาวแท้ ๆ ถูกทหารอังกฤษฆ่าและข่มขืนต่อหน้าต่อตา สร้างความเจ็บแค้นให้แก่เธอมาก ทำให้เกิดเป็นความมุ่งมั่นที่จะแก้แค้นพวกอังกฤษ
ขณะเดียวกัน เจ้าชายชาร์ลส์  (จอห์น มัลโควิช) องค์รัชทายาทที่กำลังจะขึ้นครองราชย์ด้วยความสนับสนุนของ พระนางโยลันเดอ (เฟย์ ดันนาเวย์) ผู้เป็นทั้งพระสัสสุ (แม่ยาย) และพระวิมาดา (แม่เลี้ยง) ของพระองค์ ก็เป็นผู้อ่อนแอ ไร้อำนาจ กำลังสับสนอยู่ว่าจะให้ฌานเข้าเฝ้าหรือไม่ ด้วยเคลือบแคลงในตัวเธอว่าเป็นผู้แทนพระเจ้าจริงหรือเป็นผู้ที่เข้ามาลอบสังหาร ฌานถูกทดสอบต่าง ๆ จนเชื่อได้ว่าเป็นผู้แทนพระเจ้าจริง จนขุนนางบางคนเชื่อว่าเป็นปาฏิหาริย์
ฌานได้รับการดูถูกจากขุนทหารคนอื่น ๆ ที่เป็นบุรุษด้วยเห็นว่าเธอเป็นเพียงสตรีตัวเล็ก ๆ  แต่ด้วยความกล้าและบ้าบิ่นของเธอให้ทุกคนบุกตามพระประสงค์ของพระเจ้า กลายเป็นจุดเปลี่ยนที่ทำให้ทุกคนยอมรับ และรวมกันเป็นหนึ่งเดียวจนสามารถเอาชนะได้ในที่สุด
แต่แล้วเมื่อเจ้าชายชาร์ลส์ขึ้นครองราชย์จริง ๆ แล้วเป็น พระเจ้าชาร์ลส์ เธอก็ถูกกล่าวหาว่าเป็นแม่มด ท่ามกลางความสอพลอของบรรดาขุนนางและความขลาดกลัวของพระองค์เองที่เกรงว่า ฌานจะมาแย่งความศรัทธาไปจากราษฎร ฌานถูกทรมานต่าง ๆ นานา รวมทั้งถูกข่มขืนด้วย และในขณะนี้ จิตสำนึกของเธอได้ปรากฏร่างเป็น ชายชรา (ดัสติน ฮอฟฟ์แมน) ที่ออกมาด่าว่าเธอ ทำให้เธอเกิดความสับสนในใจ
ในที่สุดเธอก็ถูกตัดสินประหารชีวิตด้วยการเผาทั้งเป็น ก่อนประหาร เธอสารภาพว่า เธอละทิ้งศรัทธาต่อพระเจ้าไป และสำนึกบาป และในอีก 500 ปีต่อมา เธอก็ได้รับการสถาปนาให้เป็นนักบุญ
เบื้องหลังและคำวิจารณ์

The Messenger: The Story of Joan of Arc เป็นภาพยนตร์ประวัติศาสตร์ที่สร้างมาจากเรื่องราวของวีรสตรี โยน ออฟ อาร์ค หรือ ฌาน ดาร์ค ในภาษาฝรั่งเศส จากการกำกับและเขียนบทภาพยนตร์โดย ลุค เบซอง ผู้กำกับชาวฝรั่งเศสที่เคยมีผลงานโด่งดังมาก่อนหน้านั้นหลายเรื่อง อาทิ Nikita หรือ The Fifth Element โดยมี มิลา โยโววิช นักแสดงชาวอเมริกันเชื้อสายรัสเซีย ซึ่งเป็นภรรยาของเบซอง มารับบท ฌาน ตัวละครเอกของเรื่อง ซึ่งโยโววิชเคยร่วมงานกับเบซองมาก่อนหน้านั้นแล้ว ในปี ค.ศ. 1997 กับภาพยนตร์แฟนตาซีไซไฟเรื่อง The Fifth Element ร่วมด้วยนักแสดงชื่อดังมากมายจากฮอลลีวู้ดและฝรั่งเศส ทั้ง จอห์น มัลโควิช, เฟย์ ดันนาเวย์, แว็งซอง กาสแซล, เตกี การ์โย และดัสติน ฮอฟฟ์แทน ที่รับบทเสมือนนักแสดงรับเชิญ
ภาพยนตร์เมื่อเข้าฉายแล้ว ปรากฏว่าเสียงวิจารณ์ออกมาในทางไม่ค่อยดี มีเสียงวิจารณ์ว่า แม้จะได้นักแสดงมีฝีมือมากมาย แต่ทว่าการเข้าบทกันนั้นยังดูขาด ๆ เกิน ๆ ไม่มีอะไรดีพอที่จะให้จดจำหรือมีชื่อเข้าชิงรางวัลได้ ขณะที่ตัวละครรองอย่าง กาสแซล และการ์โย ที่เป็นขุนทหารเคียงข้างฌานในช่วงต้น แต่ในตอนท้ายก็หายไปเสียเฉย ๆ  แม้ตัวโยโววิช ที่รับบทฌาน ที่เมื่อตัดผมสั้นแล้วดูเหมือนทอมบอยที่แข็งแกร่งดูน่าเชื่อถือก็ตาม แต่ตัวภาพยนตร์ก็ยังมีข้อผิดพลาด คือ สีผมของฌานในตอนแรกที่เป็นสีบลอนด์ แต่กลายมาเป็นสีเข้มในตอนท้ายเรื่องอย่างไม่มีเหตุผล ไม่ทราบว่าต้องการจะสื่ออะไรหรือไม่ อีกทั้งประเด็นเรื่องศาสนาเป็นเรื่องที่อ่อนไหว อาจจะไปด้วยกันไม่ได้เลยกับเบซอง ผู้กำกับที่ถนัดแนวแอ๊คชั่นมากกว่า
ดูเพิ่ม

โยน ออฟ อาร์ค
คาซึกิ วาตานาเบะ

นักดนตรีชาวญี่ปุ่น
| คาซึกิ |
| --- | --- |
ชื่อเกิด: คาซึกิ วาตานาเบะ (渡辺和樹)
รู้จักในชื่อ: คาซึกิ (華月)
เกิด: 7 เมษายน ค.ศ. 1981(1981-04-07) ชิบูยะ, โตเกียว, ประเทศญี่ปุ่น
เสียชีวิต: 31 ตุลาคม ค.ศ. 2000(2000-10-31) (19 ปี) เอบิซุ, ชิบูยะ, โตเกียว, ประเทศญี่ปุ่น
แนวเพลง: โพรเกรสซิฟร็อก, อาร์ตร็อก, ซิมโฟนิกร็อก
อาชีพ: นักดนตรี, นักกีตาร์, นักแต่งเพลง
เครื่องดนตรี: กีตาร์
ช่วงปี: พ.ศ. 2538–2543
อดีตสมาชิก: Raphael Yuri Juujidan

เว็บไซต์: Official site
นักดนตรี
คาซึกิ วาตานาเบะ (ญี่ปุ่น: 渡辺和樹; โรมาจิ: Watanabe Kazuki, เกิดวันที่ 7 เมษายน พ.ศ. 2524 – 31 ตุลาคม พ.ศ. 2543) หรือที่รู้จักกันในชื่อบนเวทีว่าคาซึกิ (華月) เป็นนักดนตรีชาวญี่ปุ่น เป็นที่รู้จักในฐานะมือกีต้าร์และนักแต่งเพลงหลักของวงดนตรีร็อกแนววิชวลเคของวงRaphael ซึ่งเป็นวงนี้เป็นที่นิยมอย่างมาก โดยผลงานทุกชิ้นของพวกเขาติดอันดับท็อป 40 ของชาร์ต ออริคอน ก่อน ก่อนที่จะแยกวงหลังจากคาซึกิเสียชีวิตในวัย 19 ปี
ชีวิต

คาซึกิ วาตานาเบะ เกิดเมื่อวันที่ 7 เมษายน พ.ศ. 2524 ที่ชิบุยะ โตเกียว ประเทศญี่ปุ่น หลังจากที่ได้แสดงในรายการโทรทัศน์และภาพยนตร์บางเรื่อง เธอได้เริ่มต้นอาชีพทางดนตรี ในปี พ.ศ. 2538 เธอและมือเบส ยูกิโตะ ได้ก่อตั้งวงพังก์คัฟเวอร์ ซึ่งได้คัฟเวอร์เพลงของวงต่าง ๆ The Blue Hearts และ Ramones ในปี พ.ศ. 2539 คาซึกิและยูกิโตะได้เริ่มแต่งเพลงของตัวเอง และต่อมาได้ก่อตั้งวง Raphael ในปี พ.ศ. 2540 ซึ่งสมาชิกทั้งหมดมีอายุเพียง 15 ปีเท่านั้น ในเวลาเพียงสามปีพวกเขาก็เป็นที่นิยมมากพอที่จะเป็นศิลปินหลักในนิปปงบูโดกัง
เธอยังเป็นสมาชิกของวงYuri Juujidan (百合十字団)ซึ่งประกอบด้วย คาซึกิ (ร้องนำ), คุรุโตะ (อดีตสมาชิกวง Pleur) เล่นเบส และ มาส เล่นกีตาร์ เพลงของพวกเขาทั้งหมดเป็นดนตรีบรรเลง เนื่องจาก คาซึกิ เสียชีวิตก่อนที่เธอจะได้บันทึกเสียงของเธอเอง เมื่อวันที่ 31 ตุลาคม พ.ศ. 2543 เธอถูกพบเป็นศพในห้องพักของเธอที่ย่านเอบิซุเธอมีอายุ 19 ปี สาเหตุการเสียชีวิตระบุว่าเกิดจากการ ใช้ ยานอนหลับเกินขนาด ตามรายงานของตำรวจ เขตชิบูยะ ในกรุงโตเกียว
หลังจากการเสียชีวิตของเธอ วง Raphael ได้สิ้นสุดการก่อตั้งในเดือนมกราคม พ.ศ. 2544 ในปี พ.ศ. 2555 พวกเขาได้รวมตัวกันอีกครั้งสำหรับคอนเสิร์ตสองครั้ง เมื่อวันที่ 31 ตุลาคม (วันครบรอบการเสียชีวิตครั้งที่ 12 ของคาซึกิ) และวันที่ 1 พฤศจิกายน และได้เผยแพร่การบันทึกเพลงใหม่ของเพลงฮิตปี พ.ศ. 2542 ของพวกเขา "Eternal Wish (Todokanu Kimi e) " เป็นซิงเกิล
แหล่งข้อมูลอื่น

Official site
คาดิลแลค

| --- | --- |

ประเภท: บริษัทในเครือเจเนรัลมอเตอร์
อุตสาหกรรม: รถยนต์
ก่อนหน้า: Henry Ford Company 
ก่อตั้ง: พ.ศ. 2445
ผู้ก่อตั้ง: Henry M. Leland เฮนรี ฟอร์ด 
สำนักงานใหญ่: เมืองดีทรอยต์ รัฐมิชิแกน
บุคลากรหลัก: เฮนรี เอ็ม. ลีแลนด์
ผลิตภัณฑ์: รถยนต์หรูหรา
บริษัทแม่: เจเนรัลมอเตอร์ (พ.ศ. 2452 - ปัจจุบัน)
เว็บไซต์: cadillac.com
คาดิลแลค (อังกฤษ: Cadillac) เป็นชื่อบริษัทผลิตรถยนต์ระดับหรูของสหรัฐอเมริกา ในเครือเจเนรัลมอเตอร์
รถยนต์คาดิลแลคมีจำหน่ายอย่างเป็นทางการในประเทศต่างๆ มากกว่า 50 ประเทศทั่วโลก โดยจำหน่ายได้มากในสหรัฐอเมริกาและแคนาดา
ประวัติ

บริษัทคาดิลแลคได้ก่อตั้งขึ้นเมื่อวันที่ 22 สิงหาคม พ.ศ. 2445 โดยตั้งชื่อตาม อองตวน ลูเม เดอ ลา มอธ, ซัวร์ เดอ คาดิลแลค (Antoine Laumet de La Mothe, sieur de Cadillac) นักสำรวจชาวฝรั่งเศส ผู้ก่อตั้งเมืองดีทรอยต์ในปี พ.ศ. 2244
รถยนต์รุ่นแรกของคาดิลแลคผลิตเสร็จสมบูรณ์เมื่อเดือนตุลาคม พ.ศ. 2445 ให้กำลังสูงสุด 10 แรงม้า (7 กิโลวัตต์) รถยนต์คันดังกล่าวมีลักษณะคล้ายคลึงกับรถยนต์ฟอร์ด โมเดลเอ ในสมัยเดียวกัน จากนั้นได้มีการผลิตรุ่นอื่นๆ ออกจำหน่าย จนกระทั่งถูกเจเนรัลมอเตอร์ซื้อกิจการคาดิลแลคแบบควบรวมกิจการในปี พ.ศ. 2452
คาดิลแลคเริ่มทำการตลาดครั้งแรกที่สหรัฐอเมริกาเป็นที่แรก ต่อมาก็ได้ทำการตลาดในประเทศอื่นๆ ทำให้เริ่มเป็นที่รู้จักไปทั่วโลก ในฐานะรถยนต์หรู โดยได้เริ่มเน้นการผลิตรถยนต์ในระดับที่หรูกว่ารถทั่วไป ตั้งแต่ช่วงก่อนสงครามโลกครั้งที่สองเป็นต้นมา ทั้งนี้ เจเนรัลมอเตอร์ เจ้าของยี่ห้อคาดิลแลค ไม่ได้ทำการจำหน่ายรถยนต์คาดิลแลคในประเทศไทยอย่างเป็นทางการในปัจจุบัน แต่ยังคงมีการนำเข้ารถยนต์คาดิลแลคจากต่างประเทศโดยผู้นำเข้าอิสระ เช่นเดียวกับรถยนต์อื่นๆ
รถในระดับเดียวกับคาดิลแลคได้แก่ เอาดี้ บีเอ็มดับเบิลยู เมอร์เซเดส-เบนซ์ เล็กซัส และอื่น ๆ
รถยนต์คาดิลแลคในปัจจุบัน

คาดิลแลค เอสคาเลด (1999–ปัจจุบัน)
คาดิลแลค ซีที4 (2020–ปัจจุบัน)
คาดิลแลค ซีที4-วี (2020–ปัจจุบัน)
คาดิลแลค ซีที5 (2020–ปัจจุบัน)
คาดิลแลค ซีที5-วี (2020–ปัจจุบัน)
คาดิลแลค ซีที6 (2016–ปัจจุบัน)
คาดิลแลค เอ็กซ์ที4 (2019–ปัจจุบัน)
คาดิลแลค เอ็กซ์ที5 (2017–ปัจจุบัน)
คาดิลแลค เอ็กซ์ที6 (2020–ปัจจุบัน)
คาดิลแลค ซีที5
คาดิลแลค ซีที6
คาดิลแลค เอสคาเลด
คาดิลแลค เอสคาเลด ESV
คาดิลแลค เอ็กซ์ที4
คาดิลแลค เอ็กซ์ที5
คาดิลแลค เอ็กซ์ที6
รถยนต์คาดิลแลคที่ยุติการผลิต

คาดิลแลค ซีทีเอส (2003–2019)
คาดิลแลค เอกซ์แอลอาร์ (2004–2009)
คาดิลแลค เอสอาร์เอกซ์ (2004–2016)
คาดิลแลค เอกซ์ทีเอส (2013–2019)
คาดิลแลค เอทีเอส (2013–2019)
คาดิลแลค อีแอลอาร์ (2014–2016)
คาดิลแลค เอสคาเลด (รุ่นปี 2002-2006)
คริปเทเนอร์แอลอี

| --- | --- |
นักพัฒนา: Cypherix

รุ่นเสถียร: Cyptainer 7.1    
 
ระบบปฏิบัติการ: Windows 95/98/Me/NT/2000/2003 Server/XP/Vista
ประเภท: โปรแกรมสำนักงาน
สัญญาอนุญาต: Freeware
เว็บไซต์: http://www.cypherix.co.uk
คริปเทเนอร์แอลอี (อังกฤษ: Cyptainer LE) เป็นโปรแกรมเข้ารหัส 128 บิต ช่วยเก็บรักษาข้อมูลส่วนบุคคลที่สำคัญ โปรแกรมนี้สามารถใส่รหัสไฟล์หรือโฟลเดอร์บนเครื่องคอมพิวเตอร์ สามารถปกป้องข้อมูลได้ทุกชนิด เช่นไฟล์เอกสาร ไฟล์มิเดีย เป็นต้น บน Drive USB , CD หรือ Harddisk ได้ด้วย รุ่นล่าสุด คือ Cryptainer 7.1 Series รันบน platform ของ Intel AMD และ Cyrix ใช้ได้กับ OS ของ Window เท่านั้น เช่น Window 95/ME/2000/2003 Server/XP/Vista
การทำงานของ Cyptainer LE

Cyptainer LE จะสร้างไดรว์จำลองเหมือนกับ drive C: หรือ D:ในคอมพิวเตอร์ขึ้นเพื่อใช้เก็บข้อมูลต่างๆ วิธีการเข้าถึงข้อมูลนี้คือใส่ password ที่กำหนดไว้ สามารถลาก file ใส่ในไดวร์จำลองได้ ข้อมูลจะถูกเข้ารหัสอัตโนมัติ เมื่อเลิกใช้งานโปรแกรมนี้ ไดรว์จำลองจะหายไป ถ้าผู้ใช้คนอื่นเข้าใช้งาน จะไม่สามารถเห็นไดรว์นี้ได้ สามารถสร้างไดวร์ได้อย่างไม่จำกัด
Encryption algorithms

Blowfish algorithm เป็นขั้นตอนวิธีที่ใช้การเข้ารหัสแบบบล็อกขนาด 64 บิต ผู้พัฒนาคือ Bruce Schneier ขั้นตอนวิธีสามารถใช้กุญแจที่มีขนาดความยาว 448 บิต ซึ่งทำให้เกิดความยืดหยุ่นสูงในการเลือกใช้กุญแจ รวมทั้งขั้นตอนวิธียังได้รับการออกแบบมาให้ทำงานอย่างเหมาะสมกับหน่วยประมวลผลขนาด 32 หรือ 64 บิต
AES (Rijndael) เป็นขั้นตอนวิธีที่ใช้การเข้ารหัสแบบบล็อกขนาด 128,196,256 บิตโดยใช้กุญแจที่มีความยาวขนาด 128, 192 และ 256 บิต ผู้พัฒนาคือ Joan Daemen และ Vincent Rijmen มีการทำงาน 4 ขั้นตอนย่อย คือ S-Box ShoftRow Mix Column และ Key Addition ในปี 2000 เป็นขั้นตอนวิธีที่ได้รับการคัดเลือกโดยหน่วยงานสถาบันมาตรฐานและเทคโนโลยีแห่งชาติ (NIST) ของสหรัฐอเมริกาให้เป็นมาตรฐานในการเข้ารหัสชั้นสูงของประเทศ
Feature ของ Cryptainer LE

ใช้ คีย์ 128 บิต ในการเข้ารหัสข้อมูล
สามารถทำการ drag และ drop ข้อมูล เข้าไปไดวร์จำลองที่สร้างขึ้น
ใช้งานง่ายและยากต่อการขโมยข้อมูล
ใช้งานบน window 32 บิต
สามารถเข้ารหัสข้อมูลบน USB drives,CD ROM,Flash Disks เป็นต้น
มีการเข้ารหัสไฟล์เพื่อป้องกันไฟล์ที่ส่งไปกับอีเมล
ดูเพิ่ม

FreeOTFE
คาซาเบียน

| คาซาเบียน |
| --- | --- |
ที่เกิด: เลสเตอร์ ประเทศอังกฤษ
แนวเพลง: ออลเทอร์นาทิฟร็อก, อินดีร็อก, อิเล็กทรอนิกา, อิเล็กทรอนิกส์ร็อก
ช่วงปี: ค.ศ. 1997 - ปัจจุบัน
ค่ายเพลง: Sony BMG Music Entertainment  RCA Records

สมาชิก: Serge Pizzorno Christopher Edwards Ian Matthews
อดีตสมาชิก: Chris Karloff Tom Meighan

เว็บไซต์: www.kasabian.co.uk
คาซาเบียน (อังกฤษ: Kasabian) เป็นวงร็อกจากเมืองเลสเตอร์ ประเทศอังกฤษ สไตล์ดนตรีในแบบอิเล็กทรอนิกา-อินดีร็อกในชุดแรก จึงทำให้คาซาเบียนมักถูกนำไปเปรียบเทียบกับวงอย่าง The Stone Roses, Primal Scream และแม้แต่ Oasis ในสไตล์การร้องดิบ ๆ ของ Tom Meighan นักร้องนำ
อัลบั้มแรกที่ใช้ชื่อวงเป็นชื่ออัลบั้ม มีเพลงดังอย่าง "Club Foot" และ "L.S.F. (Lost Souls Forever)" ขายได้มากถึง double platinum ในอังกฤษ
อัลบั้ม Empire ดูแลการผลิตโดย Jim Abiss ที่เคยทำงานให้ศิลปินดังหลายรายเช่น Arctic Monkeys, Placebo และ Paul Oakenfold
หลังจากเพลง Empire  ออกอากาศในวิทยุเพียง 6 วันเท่านั้น เพลง Empire ก็สามารถขึ้นสูงถึงอันดับ 9 ใน UK Chart ด้วยยอดดาวน์โหลดเพียงอย่างเดียว (ไม่ได้ตัดแผ่นซิงเกิลขาย) และอยู่ใน Top 10 ของชาร์ทถึง 4 สัปดาห์ด้วยกัน
ปัจจุบันวงคาซาเบียนประกอบไปด้วย Sergio Pizzorno (กีตาร์, คีย์บอร์ด), Chris Edwards (เบส) และ Ian Matthew (กลอง) ขณะที่ Tom Meighan ประกาศลาออกจากวงในปี ค.ศ. 2020 ด้วยเหตุผลด้านปัญหาส่วนตัว
ผลงานอัลบั้ม

Kasabian (2004)
Empire (2006)
West Rider Pauper Lunatic Asylum (2009)
Velociraptor! (2011)
48:13 (2014)
For Crying Out Loud (2017)
The Alchemist's Euphoria (2022)
เพลงประกอบ

เพลงดังจากอัลบั้มแรก Club Foot ถูกนำไปใช้ในวีดีโอเกมส์ Pro Evolution Soccer 5 (วินนิงอีเลฟเวน รุ่นวางขายในยุโรป), Midnight Club 3, SingStar Rocks (เกมคาราโอเกะ) และใช้ประกอบตัวอย่างภาพยนตร์เรื่อง Serenity และ Goal! และเป็นเพลงประกอบหนังชุดทางทีวี Hollyoaks, Smallville และ CSI: Miami
เพลง LSF ถูกใช้ในเกมฟุตบอล FIFA 2004 และภาพยนตร์ Stealth
เพลง Reason Is Treason เป็นเพลงประกอบภาพยนตร์ Lara Croft Tomb Raider: The Cradle Of Life ที่ Angelina Jolie แสดงนำ
แฟนตัวยงของวงคาซาเบียน นั้นมีอย่างเช่น Arnold Schwarznegger, Noel Gallagher, Mani และ Bobby Gillespie แห่งPrimal Scream และ Paul Weller[ต้องการอ้างอิง]
เพลง Fire เป็นเพลงประกอบของฟุตบอลพรีเมียร์ลีก อังกฤษ
แหล่งข้อมูลอื่น

เว็บไซต์อย่างเป็นทางการของวงคาซาเบียน เก็บถาวร 2006-12-08 ที่ เวย์แบ็กแมชชีน
ทรานเซล

| ทรานเซล |
| --- | --- |
ตัวละครใน ซีรีส์โปเกมอน 
ทรานเซล (ญี่ปุ่น: トランセル; โรมาจิ: Toranseru; ทับศัพท์: Transel) หรือในภาษาอังกฤษเรียกว่า เมตาพอด (อังกฤษ: Metapod) เป็นโปเกมอนดักแด้ พบในป่าแห่งแรก ๆ ในเขตคันโตและโจโต เป็นร่างดักแด้ของคาเตอร์ปี โปเกมอนหนอน ทรานเซลสามารถพัฒนาร่างเป็นบัตเตอร์ฟรี โปเกมอนผีเสื้อ ขณะที่ทรานเซลถูกจัดให้เป็นโปเกมอนดักแด้ แต่มันดูคล้ายกับแดกแด้มากกว่า รูปร่างภายนอกของทรานเซลจะหุ้มเกราะเพื่อปกป้องร่างกายอ่อนนุ่มภายในขณะกำลังเปลี่ยนสัณฐานเป็นบัตเตอร์ฟรี และเพื่อเก็บสะสมพลังงานสำหรับการพัฒนา ทำให้ทรานเซลเคลื่อนที่แทบไม่ได้ ว่ากันว่ากระดองของทรานเซลแข็งอย่างเหล็ก แต่การกระทบกระทั่งอย่างหนักอย่างกะทันหันอาจก่อให้ร่างกายที่เปราะบางเป็นอันตราย
คอบร้า เห่าไฟสายฟ้า

| --- | --- |
คอบร้า เห่าไฟสายฟ้า
スペースコブラ
ชื่อภาษาอังกฤษ: Space Adventure Cobra
แนว: แอ็คชั่น, ไซไฟ
มังงะ
เขียนโดย: บูอิจิ เทราซาวะ
สำนักพิมพ์:  ชูเอฉะ
อนิเมะ
กำกับโดย: โอซามุ เดซากิ
สตูดิโอ: โตเกียวมูวี่ชินฉะ
คอบร้า เห่าไฟสายฟ้า (ญี่ปุ่น: コブラ; โรมาจิ: Kobura ; อังกฤษ: Cobra) เป็นการ์ตูนไซไฟ ผลงานของ บูอิจิ เทราซาวะ ซึ่งมีทั้งภาพยนตร์การ์ตูนและการ์ตูนทีวี เรื่องราวของคอบร้าสลัดอวกาศที่มีแขนซ้ายเป็นปืนไซโคกัน (Psycho-gun) ซึ่งเป็นปืนเลเซอร์ความถี่สูงที่สามารถควบคุมทิศทางลำแสงของปืนได้ด้วยพลังจิต ที่มีคอบร้าใช้เพียงคนเดียวในจักรวาล และใช้พลังงานจากจิตใจและร่างกายมาเป็นกระสุนของปืนไซโคกัน คอบร้าที่มีร่างกายแข็งแกร่งมากกว่าคนปกติทั่วไปหลายเท่ามาแต่กำเนิด มีพละกำลังและความอึดมหาศาล ทำให้ปืนไซโคกัน จึงดูเหมือนยิงได้ไม่มีวันหมด
คอบบร้าแต่เดิมนั้นเป็นโจรสลัดอิสระ รูปหล่อ ปล้นไปทั่วจักรวาล เป็นโจรที่ปล้นโดยไม่เคยฆ่าคนบริสุทธิ์ มีค่าหัวเป็นอันดับหนึ่งในจักรวาล มีอาวุธเป็นปืนสั้นลูกโม่ 6 นัด ยี่ห้อ โคลท์ ไพธ่อน .77 แม็กนั่ม (ด้ามสลักรูปงูเห่า)และปืนสั้นเลเซอร์ธรรมดาอีก 1 กระบอก มียานเตอร์เติล(ที่แปลว่าเต่า)เป็นพาหนะ(เป็นยานที่ไม่มีปีกมีลักษณะเป็นแท่งสี่เหลี่ยม สร้างด้วยวิทยาการของมนุษย์ที่มีขนาดเล็กแต่ทรงอานุภาพมากที่สุดในกลุ่มยานที่เดินทางไกลในจักรวาลด้วยกัน ใช้แบตเตอรี่ที่ประจุพลังงานจากแสงสว่างและความร้อนเป็นเชื้อเพลิง ที่ใต้ท้องยานยังมียานดำน้ำขนาดเล็กติดไว้ ด้านข้างหัวยานมีช่องยิงมิสไซด์ข้างละ 2 ช่อง มีช่องยิงปืนแสงข้างละ 1 ช่อง สามารถยิงได้ทั้งเลเซอร์และพลาสม่าและยังสามารถเปลียนรูปทรงเป็นยานหางยาวแบบงูเห่า) มีคู่หูเป็นอาเมอร์รอย(หุ่นยนต์ที่ดัดแปลงจากคนจริง ๆ ซึ่งเป็นแฟนเก่าของคอบบร้า ด้วยวิทยาการไบโอชีวะ ชื่อเลดี้ ซึ่งมีเพียงตัวเดียวในจักรวาลเช่นกัน
ชื่อแต่ละเวอร์ชัน

== รายชื่อตอน == cobra time drive 
Cobra time deive since 2009
เกร็ด

แอนดรอยด์ เลดี้ ได้อิทธิพลมาจากตัวละครหุ่นยนต์ มาเรีย จากภาพยนตร์เยอรมัน เมโทรโพลิส ที่ออกฉายในปี พ.ศ. 2470
ที่จริงแล้วปืนไซโคกันมีกระบอกที่สอง จาก ตอน ดวงตาเทพเจ้า
คลับบ้าฮาต๊อง

| --- | --- |
คลับบ้าฮาต๊อง

ゆるゆり
ชื่อภาษาอังกฤษ: YuruYuri
แนว: ตลก, ชีวิตประจำวัน, ยูริ
มังงะ
เขียนโดย: นาโมริ
สำนักพิมพ์: Ichijinsha
อนิเมะ
กำกับโดย: มาซาฮิโกะ โอตะ
เขียนบทโดย: ทาคาชิ อาโอชิมะ
ดนตรีโดย: ยาสุฮิโระ มิซาวะ
สตูดิโอ: โดงาโกโบ
อนิเมะ
YuruYuri ♪♪
กำกับโดย: มาซาฮิโกะ โอตะ
เขียนบทโดย: ทาคาชิ อาโอชิมะ
ดนตรีโดย: ยาสุฮิโระ มิซาวะ
สตูดิโอ: โดงาโกโบ
มังงะ
โอมุโระเกะ
เขียนโดย: นาโมริ
 สถานีย่อยการ์ตูนญี่ปุ่น
คลับบ้าฮาต๊อง (ญี่ปุ่น: ゆるゆり; โรมาจิ: YuruYuri) เป็นมังงะที่วาดโดยนาโมริ ตีพิมพ์ในนิตยสาร คอมมิคยูริฮิเมะ S ครั้งแรกเมื่อวันที่ 12 มิถุนายน 2551 ก่อนจะย้ายไปตีพิมพ์ในนิตยสาร คอมมิคยูริฮิเมะ ในเดือนกันยายน พ.ศ. 2553 มีการสร้างอนิเมะภาคแรกจำนวน 12 ตอนโดยสตูดิโอโดงาโกโบ ออกฉายตั้งแต่วันที่ 5 กรกฎาคม ถึง 20 กันยายน พ.ศ. 2554 และได้มีการสร้างภาคสองโดยสตูดิโอเดิม ออกฉายในวันที่ 2 กรกฎาคม ถึง 20 กันยายน พ.ศ. 2555 โดยในประเทศไทย ฉบับอนิเมะทั้ง 2 ภาค TIGA เป็นผู้ถือลิขสิทธิ์
เนื้อเรื่องย่อ

คลับบ้าฮาต๊อง มีเนื้อหาเกี่ยวกับชีวิตประจำวันของนักเรียนหญิงในโรงเรียนมัธยมต้นแห่งหนึ่งในเมืองทากาโอกะ จังหวัดโทยามะ ในปีก่อนหน้าที่เรื่องจะเริ่มต้นขึ้น โทชิโน่ เคียวโกะ และ ฟุนามิ ยุยได้ก่อตั้งชมรมบันเทิงขึ้นโดยใช้ห้องของชมรมชงชา ต่อมา อาคาสะ อาคาริ เพื่อนสมัยเด็กของเคียวโกะและยุย ได้เข้าเรียนที่โรงเรียนแห่งนี้ และได้เข้าร่วมชมรมพร้อมกับเพื่อนร่วมชั้นของเธอ โยชิคาวะ จินัตสึ